วันนี้ผู้มีสิทธิ์รับเงินเยียวยา 5,000 บาท ทยอยรับเงินวันแรก
วันนี้ผู้มีสิทธิ์รับเงินเยียวยา 5,000 บาท ทยอยรับเงินวันแรก วันนี้ 8 เมษายน 2563 จะเป็นวันแรกที่เริ่มจ่ายเงินเยียวยาคนละ 5 พันบาทต่อเดือน และจะทยอยจ่ายทุกวันตามผลการคัดกรอง ไม่มีการกำหนดโควต้าว่าจะจ่ายวันละกี่คน แต่ไม่ใช่จ่ายทั้งล็อตของเดือน เม.ย.เพราะการลงทะเบียนยังไม่สิ้นสุด ก่อนหน้านี้ นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) ได้ให้ข้อมูลว่า ณ ขณะนี้ มีผู้ผ่านเกณฑ์ เตรียมจะได้รับการโอนเงินจำนวนประมาณ 1.68 ล้านราย ซึ่งจะเริ่มทยอยโอนเงินระหว่างวันที่ 8-10 เมษายนนี้ แบ่งเป็นวันที่ 8 เมษายน จำนวน 2.8 แสนคน, วันที่ 9 เมษายน จำนวน 7.53 แสนคน และวันที่ 10 เมษายน จำนวน 6.44 แสนคนนางสาวจุฬารัตน์ สุขเกษม เป็นหนึ่งในผู้ลงทะเบียนที่ได้รับเงินเยียวยาในวันแรก เปิดเผยว่า ตนลงทะเบียนแทนคนในครอบครัว ซึ่งป้าเป็นคนที่ไม่ถนัดเรื่องการใช้ระบบออนไลน์ โดยป้าประกอบอาชีพอิสระ ค้าขาย ซึ่งได้รับผลกระทบจากโควิด-19 โดยช่วงนี้ลูกค้าลดน้อยลงสเป็นจำนวนมาก ขณะที่ยังต้องหาเงินมาเพื่อใช้จ่ายภายในบ้าน ส่วนเงินที่ได้รับ 5,000 บาท จะนำไปใช้จ่ายรายวันสำหรับการตรวจสอบคัดกรองแต่ละคนจะใช้เวลาไม่เท่ากัน แต่เมื่อตรวจเสร็จในแต่ละคนแล้ว หากผ่านเกณฑ์จะรีบจ่ายเงินให้ทันที โดยวันนี้เป็นต้นไปจะทยอยส่ง sms รวมทั้ง e-mail (ถ้าแจ้งไว้) แจ้งให้ผู้ลงทะเบียนทราบทั้งผู้ที่ผ่านและไม่ผ่านเกณฑ์ สำหรับผู้ที่ไม่ผ่านสามารถเข้าไปดูรายละเอียดผลการคัดกรองเพิ่มเติมได้ที่เว็บ "เราไม่ทิ้งกัน.com"สำหรับกลุ่มที่จะถูกพิจารณาก่อนคือ กลุ่มคนที่ประกอบอาชีพอิสระ ไม่อยู่ในระบบประกันสังคม และได้รับผลกระทบจากโควิด-19 ประกอบด้วย กลุ่มอาชีพผู้ค้าสลากกินแบ่งรัฐบาล คนขับรถแท็กซี่ วินมอเตอร์ไซค์รับจ้าง มัคคุเทศน์ และอาชีพค้าขายร้านอาหาร ส่วนกลุ่มตัวอย่างของคนที่ไม่มีสิทธิ์ได้รับเงินเยียวยา ประกอบด้วย บุคคลที่มีอายุต่ำกว่า 18 ปี ผู้ที่ว่างงานอยู่ก่อนหน้านี้แล้ว หรือแม่บ้าน กลุ่มที่มีประกันสังคมตามมาตรา 33 /ข้าราชการ ผู้ได้รับเงินบำนาญ นักเรียน-นักศึกษา เกษตรกร ผู้ค้าออนไลน์ แรงงานก่อสร้างและโปรแกรมเมอร์